CELEX: C2004/168/06
Language: fi
Date: 2004-06-26 00:00:00
Title: Asia C-197/04: Euroopan yhteisöjen komission 30.4.2004 Saksan liittotasakuntaa vastaan nostama kanne

26.6.2004   
            
            
               FI
            
            
               Euroopan unionin virallinen lehti
            
            
               C 168/3
            
         Euroopan yhteisöjen komission 30.4.2004 Saksan liittotasakuntaa vastaan nostama kanne
   (Asia C-197/04)
   (2004/C 168/06)
   Euroopan yhteisöjen komissio on nostanut 30.4.2004 Euroopan yhteisöjen tuomioistuimessa kanteen Saksan liittotasakuntaa vastaan. Kantajan asiamiehinä on Kilian Gross. Prosessiosoite Luxemburgissa.
   Kantaja vaatii, että yhteisöjen tuomioistuin:
   
               1.
            
            
               toteaa, että Saksan liittotasavalta ei ole noudattanut muista valmistetun tupakan kulutukseen kohdistuvista veroista kuin liikevaihtoveroista annetun neuvoston direktiivin 95/59/EY 4 (1) artiklan 1 kohdan b alakohdan ja savukkeiden verojen lähentämisestä 19 päivänä lokakuuta 1992 annetun neuvoston direktiivin 92/79/ETY (2) 2 artiklan 1 kohdan mukaisia velvoitteitaan, koska se on soveltanut savukkeiksi käärittävän hienoksi leikatun tupakan verokantaa nimellä ”West Single Packs”- myytyviin tupakkakääröihin,
            
         
               2.
            
            
               velvoittaa Saksan liittotasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission käsityksen mukaan Saksan markkinoilla nimellä ”West Single Packs”- myytävien tupakkakääröjen osalla, jotka kuluttaja voi yksinkertaisen muun kuin teollisen käsittelyn avulla työntää erillään myytäviin savukeputkiin, joissa on suodatin, on kysymys neuvoston direktiivin 94/59/EY 4 artiklan 1 kohdan b alakohdassa tarkoitetuista savukkeista, joita on täten verotettavina sellaisina.
   Saksan säännöksillä rikotaan sen takia neuvoston direktiivin 95/59/EY 4 artiklan 1 kohtaa ja neuvoston direktiivin 92/79/ETY 2 artiklan 1 kohtaa, koska ”West Single Packsiin” sovelletaan savukkeiksi käärittävän hienoksi leikatun tupakan verokantaa.
   
      (1)  EYVL L 291, s. 40.
   
      (2)  EYVL L 316, s. 8.